Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 18. 2.  2019

Prítomní: Ing. Marcela Kulifajová, PaedDr. Mária Barancová, Ing. František Bolgáč,       Mgr. Boris Čechvala, p. Nikolaj Gečevský, Mgr. Jozef Matúšek, JUDr. Matúš Méheš, p. Silvia Pilková - ospravedlnila sa za neskorší príchod

Neprítomní: ––––––––––––––––-

                          
PROGRAM:   

1.  Otvorenie, privítanie členov komisie
2.  Voľba podpredsedu komisie
3.  Návrh rozpočtu mestskej časti Bratislava-Ružinov na roky 2019-2021
4.  Návrh – Odvolanie a delegovanie zástupcov zriaďovateľa, mestskej časti Bratislava-    
     Ružinov, do orgánov školskej samosprávy základných a materských škôl v zriaďovateľskej 
     pôsobnosti
5.  Zaradenie občanov do komisie
6.  Rokovací poriadok 
7.  Harmonogram zasadnutí komisie
8.  Návrh – Zriadenie Základnej športovej školy
9.  Rôzne
  10. Záver

K bodu 1:

     Prítomných privítala a pracovné stretnutie otvorila Ing. Marcela Kulifajová, predsedníčka komisie. Osobitne privítala Mgr. Pavla Balžanka, prednostu MÚ MČ Bratislava-Ružinov. Prítomní súhlasili s rozšírením pôvodného programu zasadnutia komisie o  bod voľba podpredsedu a zmenu poradia bodov pri predkladaní materiálov.

K bodu 2:

      Prítomní členovia komisie jednohlasne zvolili za podpredsedu Komisie školstva, kultúry a športu PaedDr. Máriu Barancovú.

 K bodu 3:

     Materiál predložila Ing. Lehotayová. Prítomní boli podrobne oboznámení                                 s jednotlivými oblasťami návrhu rozpočtu na rok 2019 a prognózou rozpočtu na roky 2020-2021 a jeho realizáciou.  Vyjadrili súhlas s obsahom uvedeného materiálu. 

     Komisia školstva, kultúry a športu  po prerokovaní  predložený materiál „Návrh rozpočtu mestskej časti Bratislava-Ružinov na roky 2019-2021“
 
1.) berie na vedomie

2.) odporúča schváliť
     predložený materiál v MZ MČ Bratislava-Ružinov

Hlasovanie:   Prítomní:  7
          	                         Za:  7

K bodu 4:

     Materiál predložila Mgr. Viera Kováčová. Informovala o zložení rady školy pri               základných a materských školách. Ich členmi sú okrem iného i štyria delegovaní zástupcovia zriaďovateľa – poslanci MZ. Materiál akceptoval nominácie jednotlivých politických subjektov a súhlasné vyjadrenia poslancov s ich delegovaním. Mestská časť Bratislava-Ružinov deleguje poslancov na celé ich funkčné obdobie.
                 Vzhľadom k tomu, že došlo k zániku mandátu poslancov, ktorí boli delegovaní v predošlom funkčnom období v ZUŠ, ktoré sídlia na území Ružinova, mestská časť Bratislava-Ružinov bola požiadaná i o delegovanie zástupcov MZ mestskej časti do orgánov školskej samosprávy základných umeleckých škôl, a to ZUŠ, Exnárova 6 a ZUŠ Ľudovíta Rajtera, Sklenárova 5. Do  uvedených ZUŠ boli tiež delegovaní noví zástupcovia MZ. 

          Komisia školstva, kultúry a športu  po prerokovaní  predložený materiál „Návrh – Odvolanie a delegovanie zástupcov zriaďovateľa, mestskej časti Bratislava-Ružinov, do orgánov školskej samosprávy základných a materských škôl v zriaďovateľskej pôsobnosti“
 
            1.) berie na vedomie

            2.) odporúča schváliť
                 predložený materiál v MZ MČ Bratislava-Ružinov

           Hlasovanie:   Prítomní:  7
          	                                      Za:  7

 K bodu 5:

                   Predsedníčka komisie informovala o možnosti, aby do komisie boli zaradení i členovia z radov obyvateľov. Prítomní prejavili záujem o takéhoto člena, a to jedného pre oblasť športu a jedného pre oblasť kultúry. Pri hlasovaní by mal hlas poradný. Na najbližšom pracovnom stretnutí komisia vypracuje kritériá výberu záujemcov o členstvo.         

           Hlasovanie:   Prítomní:  7
          	                                      Za:  7

            K bodu 6:

                   Členovia pripomienkovali doposiaľ platný rokovací poriadok komisie. Vyslovené pripomienky prijali a budú zapracované. Na budúcom stretnutí overia správnosť zapracovaných pripomienok a nové znenie pracovného poriadku odsúhlasia. 

             Hlasovanie:   Prítomní:  8
          	                                      Za:  8

            
K bodu 7:

                  Členovia komisie sa vyjadrili k navrhnutému harmonogramu stretnutí na rok 2019. Dohodli sa, že stretnutia budú prebiehať po celý rok 2019 raz mesačne. 
            
Hlasovanie:   Prítomní:  8
          	                         Za:  8

K bodu 8:
         
          Mgr. Igor Urbančík informoval prítomných o zámere BSK zriadiť Spojenú športovú školu. Vysvetlil, že zmenou legislatívy zaniká 8-ročné športové gymnázium na Ostredkovej ulici a vzniká  Stredná športová škola. Túto však nemôžu navštevovať žiaci vo veku plnenia povinnej školskej dochádzky, ktorí doposiaľ boli študentmi 8 – ročného športového gymnázia. Aby boli poriešení súčasní študenti, ale i  športovo nadaní žiaci, ktorí sú vo veku plnenia povinnej školskej dochádzky, v budúcnosti neprišli o možnosť rozvíjania svojich daností,  je snaha  o zriadenie  základnej školy zameranej na šport. V súlade s platnou legislatívou nie je možné, aby BSK bol zriaďovateľom základnej školy. Z toho dôvodu ku dňu 1. 9. 2019 po vzájomnej dohode základnú športovú školu zaradí do siete škôl a školských zariadení MŠ VVaŠ SR a následne zriadi MČ Bratislava-Ružinov. Táto by do konca roka existovala ako samostatná základná škola.  K 1. 1. 2020 by vznikla Spojená športová škola, Ostredková 10, a to spojením uvedenej základnej školy  a strednej športovej školy. Táto by prešla pod zriaďovateľskú pôsobnosť BSK.

Hlasovanie:   Prítomní:  8
          	                         Za:  8

K bodu 9:

       PaedDr. Barancová informovala, že jednou z tém grantového programu je „Podpora a skvalitnenie služieb pre deti so špeciálnymi výchovno-vzdelávacími potrebami. Požiadala odbor školstva o vypracovanie materiálu – zmapovanie stavu detí so špeciálnymi výchovno-vzdelávacími potrebami v MŠ i v ZŠ v nadväznosti na možnosti  inklúzívneho vzdelávania  v bežných triedach....

K bodu 10:

    Pracovné stretnutie ukončila Ing. Kulifajová.

                                                                                                Ing. Marcela Kulifajová v. r.
                                                                                                  predsedníčka komisie

V Bratislave   20. 2. 2019
Zapísala: Mgr. J. Lukáčová v. r.